De Vos ken die kunste, en die mense agter die kunste, so hy kan heerlik spot met die hogere dinge in die lewe. Die bundel bevat 'n hele vertellings oor bekende figure uit die kunstewereld, soos die Karel Schoeman. Kop op 'n blok is vlymskerp geskryf en die humor (wat dikwels selfspot insluit) is werklik snaaks. Inderwaarheid vorm die teks 'n soort outobiografie van een van die mees geliefde skrywers in Afrikaans.
Philip de Vos & Albie Louw: Brommer in die Sop en ander lieflike en loflike liedjies. Dié prettighede hoort seker nie onder klassieke musiek nie, maar nes De Vos se versies en rymalery bedrieglik meer om die lyf het, so bied Louw se toonsettings 'n kunstige aanvoeling vir wat die woorde benodig. Om die twee dit self te hoor uitvoer, plaas dit al klaar op die Africana-rak. Dit is 'n plesierigheid wat jy moet hoor om te kan waardeer. De Vos se diksie is eksie-perfeksie jy het g'n gedrukte lirieke nodig nie. Louw se klavierspel is musikaal veerlig, dog bied ook goeie ondersteuning. Hy kry ook kans vir 'n solo of wat en sing selfs ook saam: luister maar hoe oulik klink Tortelduifie. Wat egter meer be�ndruk as die ''gore'' stuitighede is die liriese melodieë soos in Ek sal vir jou 'n reënboog vang. In die CD se 50 snitte lê luisterplesier opgesluit waaraan jy jou ure lank kan verkneukel. (JNSD61). - Volksblad argief (1998)